Jungirio ąžuolas

Jungirio ąžuolas arba Pabutkalnio ąžuolas – botaninis gamtos paveldo objektas, 1960 metais paskelbtas saugomu. Auga Kelmės rajono Užvenčio seniūnijoje, Pabutkalniuko kaime, 3 km į vakarus nuo Junkilų. Medžio rūšis – paprastasis ąžuolas (Quercus robur L.). Ąžuolo kamieno apimtis 1,3 metro aukštyje – 515 cm, aukštis – 24 m.

 Tautosakoje 
Pasakojama, jog po ąžuolu gulinti aukso skrynia. Kam nors keliaujant pro ąžuolą, jį palydintys keturi raiti sargai, o keleiviui nutolus, grįžtantys po ąžuolu sergėti turto. Anot kitų, po ąžuolu esanti „žemės vyrų“, kurie medį išauginę, buveinė.Gediminas Isokas. Lietuvos gamtos paminklai. – Vilnius: Mintis, 1995, 110 psl.

 Išnašos 

 Nuorodos 
 Saugomų teritorijų valstybės kadastras 

Kategorija:Ąžuolai gamtos paminklai
Kategorija:Kelmės rajono savivaldybė
Kategorija:Kelmės rajono paveldas